**Obec Suchá nad Parnou, Obecný úrad Suchá nad Parnou č. 68, 919 01**

**Z á p i s n i c a**

**zo zasadnutia Obecného zastupiteľstva konaného dňa 28. decembra 2018**

**o 19.00 hod. v KD Suchá nad Parnou**

**Prítomní:**

*starosta:*Ing.Martin Glončák

*poslanci:* Mgr. Pavol Bejdák, Ing. Adam Krajčovič, PhD., JUDr. Zuzana Krajčovičová, Alena Lastovičková, Martin Praženka, Ing. Marek Radvanský, Ing. Mária Srnáková, Marek Surový

**Ospravedlnená Ing. Katarína Gažovičová**

*kontrolórka*: Ing. Alena Gergelová - prítomná

**Bod 1.** Zasadnutie OZ otvoril a viedol starosta obce Ing. Martin Glončák. Privítal prítomných, určil overovateľov zápisnice: Ing. Adam Krajčovič, PhD., Martin Praženka.

Starosta obce dal hlasovať o doplnení programu, ktorý bol zverejnený, a to doplniť za bod č. 11:

Bod č. 12: Návrh plánu kontrolnej činnosti hlavnej kontrolórky na I.polrok 2019.

**Bod 2.** Starosta prečítal program zasadnutia a dal hlasovať.

Program:

1. Otvorenie, určenie overovateľov zápisnice.
2. Schválenie programu zasadnutia.
3. Zloženie sľubu poslanca: Ing. Marek Radvanský,PhD.
4. Voľba mandátovej komisie.
5. Overenie zloženia sľubu a správa mandátovej komisie.
6. Úprava rozpočtu – presun medzi položkami v roku 2018.
7. Návrh rozpočtu na rok 2019, 2020, 2021, stanovisko hlavnej kontrolórky k návrhu rozpočtu.
8. Žiadosti o dotácie a finančné príspevky pre spoločenské organizácie obce na rok 2019.
9. Schválenie zmluvy o zriadení spoločného obecného úradu – so sídelnou obcou Cífer.
10. Plán činnosti OZ v roku 2019 – termíny zasadnutí OZ.
11. Návrh dodatku č. 6 k VZN obce Suchá nad Parnou č. 1/2013 o financovaní MŠ a školských zariadení v zriaďovateľskej pôsobnosti Obce Suchá nad Parnou.
12. Rôzne.
13. Diskusia.
14. Záver.

Hlasovanie: za 0 poslancov, proti 8, zdržal sa 0

Starosta skonštatoval, že program rokovania nebol schválený, uznesenie nebolo prijaté, navrhuje hlasovať o programe doplnenom za bod č.11: Návrh plánu kontrolnej činnosti hlavnej kontrolórky obce Suchá nad Parnou Ing. Aleny Gergelovej na I. polrok 2019.

Upravený program:

1. Otvorenie, určenie overovateľov zápisnice.
2. Schválenie programu zasadnutia.
3. Zloženie sľubu poslanca: Ing. Marek Radvanský,PhD.
4. Voľba mandátovej komisie.
5. Overenie zloženia sľubu a správa mandátovej komisie.
6. Úprava rozpočtu – presun medzi položkami v roku 2018.
7. Návrh rozpočtu na rok 2019, 2020, 20121, stanovisko hlavnej kontrolórky k návrhu rozpočtu.
8. Žiadosti o dotácie a finančné príspevky pre spoločenské organizácie obce na rok 2019.
9. Schválenie zmluvy o zriadení spoločného obecného úradu – so sídelnou obcou Cífer.
10. Plán činnosti OZ v roku 2019 – termíny zasadnutí OZ.
11. Návrh dodatku č. 6 k VZN obce Suchá nad Parnou č. 1/2013 o financovaní MŠ a školských zariadení v zriaďovateľskej pôsobnosti Obce Suchá nad Parnou.
12. Návrh plánu kontrolnej činnosti hlavnej kontrolórky obce Suchá nad Parnou Ing. Aleny Gergelovej na I. polrok 2019.
13. Rôzne.
14. Diskusia.
15. Záver.

Hlasovanie: za 8 poslancov, proti 0, zdržal sa 0

**Bod 3.** Na ustanovujúcom zastupiteľstve 10.12.2018 nebol prítomný poslanec Ing. Marek Radvanský, PhD., ktorý bol ospravedlnený z pracovných dôvodov, preto dodatočne skladá sľub dňom 28.12.2018.

**Bod 4.** Obecné zastupiteľstvo v Suchej nad Parnou

1. navrhuje zvoliť **mandátovú** komisiu v zložení:

JUDr. Zuzana Krajčovičová, Alena Lastovičková, Martin Praženka

1. ukladá mandátovej komisii

* overiť doklady o zložení sľubu novozvoleného poslanca
* zistiť, či nevykonáva funkciu nezlučiteľnú s funkciou poslanca, a to na základe ním predloženého a vlastnoručne podpísaného čestného vyhlásenia
* podať o výsledku svojich zistení správu zasadnutiu OZ.

**Bod 5.** Mandátová komisia overila zloženie sľubu poslanca Ing. Mareka Radvanského, PhD a skonštatovala, že poslanec OZ nevykonáva funkciu nezlučiteľnú s funkciou poslanca, a to na základe predloženého a vlastnoručne podpísaného čestného vyhlásenia.

**Bod 6.** Plnenie rozpočtu na niektorých položkách si vyžaduje presun finančných prostriedkov. Návrh presunu medzi položkami nemá vplyv na schválený programový rozpočet. S presunom sa uvažovalo aj pri návrhu rozpočtu v časti očakávaná skutočnosť. OZ navrhuje vykonať presun medzi položkami podľa skutočného plnenia v roku 2018.

**Bod 7.** Starosta obce skonštatoval, že návrh rozpočtu obce Suchá nad Parnou na rok 2019 – 2021 bol prerokovaný na pracovnom stretnutí s poslancami OZ dňa 20.12.2018. Návrh rozpočtu na rok 2019 je spracovaný v súlade s platnou legislatívou, návrhom štátneho rozpočtu, návrhom kolektívnej zmluvy vyššieho stupňa, zmluvným záväzkami obce v oblasti pracovno-právnych vzťahov, dodávky energií. Pri rozvoji obce pre rok 2019 sme zohľadnili investičný zámer – pokračovať v budovaní vodovodu, chodníkov, opráv ciest, budov vo vlastníctve obce Dom služieb č. 69, spolufinancovanie podaných projektov z EÚ na dokončenie modernizácie MŠ, rekonštrukciu budovy OcÚ+KD, požiarnej zbrojnice, kamerový systém, revitalizácie prírodnej oddychovej zóny podľa aktuálnej dotačnej politiky v roku 2019. Do rozpočtu sme zapojili aj finančné operácie zostatkov hospodárenia z minulých rokov. V rozpočte sú rozpočtované aj finančné prostriedky ZŠ s MŠ, ktorej je obec zriaďovateľom.

K návrhu rozpočtu obce Suchá nad Parnou na rok 2019 – 2021 sa vyjadrila aj hlavná kontrolórka obce Ing. Alena Gergelová, ktorá doložila na OZ odborné stanovisko, ktoré prečítala a odporúča schváliť návrh rozpočtu obce Suchá nad Parnou na rok 2019 a zobrať na vedomie návrh viacročného rozpočtu na roky 2020 a 2021.

OZ predkladá programový rozpočet na rok 2019. Starosta obce dal hlasovať o návrhu rozpočtu na rok 2019.

**Príjmy 3 317 941 Eur**

**Výdavky 3 126 757 Eur**

Návrh rozpočtu na rok 2020 Príjmy 1 506 804 Eur, Výdavky 1 301 860 Eur,

na rok 2021 Príjmy 1 506 304 Eur, Výdavky 1 301 860 Eur.

Obecné zastupiteľstvo v Suchej nad Parnou návrh rozpočtu na roky 2020, 2021 **b e r i e n a**

**v e d o m i e**.

**Bod 8.** Spoločenské organizácie a združenia obce predložili žiadosti o finančné prostriedky na ich činnosť v roku 2019 z rozpočtu obce. Na pracovné stretnutie dňa 20.12.2018 boli starostom obce pozvaní jednotliví predsedovia združení a spolkov. Cieľom bolo oboznámenie starostu a poslancov OZ s činnosťou združení a prediskutovali predložené žiadosti o finančné prostriedky z rozpočtu obce. V roku 2019 OZ navrhuje z rozpočtu obce v zmysle VZN č. 1/2014 o podmienkach poskytovania dotácií z prostriedkov obce Suchá nad Parnou a schváleného rozpočtu poskytnúť dotáciu a finančné prostriedky pre spoločenské organizácie obce nasledovne:

1. Združenie dôchodcov v Suchej nad Parnou 1 700 €
2. Lukostrelecký klub 2 000 €
3. TJ Vinohradník 10 000 €
4. Suchovský spevácky zbor 2 400 €
5. Dobrovoľný hasičský zbor 3 700 €
6. Obecný stolnotenisový klub 500 €
7. Dychová hudba Suchovanka 1 400 €
8. Spolok vinohradníkov a vinárov 300 €
9. LOGOS ART CLUB 100 €
10. Poľovnícke združenie Zelený háj 300 €

OZ vyzýva žiadateľov o dotáciu a finančnú podporu na dodržiavanie VZN č.1/2014 o podmienkach poskytovania dotácií z prostriedkov obce Suchá nad Parnou. Žiadosti neboli doručené v určenom čase a tiež ani v predpísanej forme.

**Bod 9.** Schválenie Zmluvy o zriadení spoločného obecného úradu (SOcÚ)

Starosta obce informoval poslancov, že nástupom nového starostu za obec Trstín prišlo k zmene a spoločný obecný úrad nebude fungovať pod obcou Trstín z dôvodu nepodpísania dodatku k zmluve zo strany starostu obce Trstín. Na spoločnom zasadnutí SOcÚ dňa 11.12.2018 bolo navrhnuté, aby sa sídlom SOcÚ stala obec Cífer. Z tohto dôvodu musí byť podpísaná nová zmluva o zriadení spoločného obecného úradu. Štatutárnym zástupcom SOcÚ bude od 1.1.2019 starosta obce Cífer.

Všetci zamestnanci SOcÚ vrátane jeho prednostu, ktorí sú ku dňu 31.12.2018 zamestnancami obce Malženice, budú v zmysle § 28 zákona č. 311/2001 Z.z. Zákonníka práce v znení neskorších predpisov odo dňa 1.1.2019 zamestnancami obce Cífer ako preberajúceho zamestnávateľa podľa § 28 odstavec 4 zákona č. 311/2011 Z.z. Zákonníka práce v znení neskorších predpisov. Obec Malženice a obec Cífer sa vzájomne dohodnú, s čím ostatné zmluvné strany súhlasia, na konkrétnom spôsobe realizácie prechodu práv a povinností z doterajšieho zamestnávateľa – Obce Malženice na preberajúceho zamestnávateľa – Obec Cífer.

Všetok majetok, ktorý je ako spoluvlastníctvo zmluvných strán súčasťou SOcÚ ako hospodárskej jednotky evidovaný na Obec Malženice na základe činnosti starostu Obce Malženice podľa § 20a ods. 3 písm.c) ZOZ, bude odo dňa 1.1.2019 rovnakým spôsobom evidovaný na Obec Cífer. Obec Malženice a Obec Cífer uzatvoria všetky dohody, ktoré sú potrebné na preregistráciu takéhoto majetku.

**Bod 10.** Plán činnosti OZ v roku 2019 – termíny zasadnutí OZ:

Starosta obce Ing. Martin Glončák prečítal návrh termínov zasadnutí OZ v roku 2019:

Plán zasadnutí OZ na rok 2019:

14.02.2019

11.04. 2019

20.06 .2019

19.09. 2019

12.12. 2019

**Bod 11.** Po zverejnení jednotkového koeficientu na financovanie škôl Ministerstvom financií SR, v súlade s Nariadením vlády SR č. 668/2004 – prílohy č. 3 a EDUZBERu – stav k 15.9.2018, obec určuje v Dodatku č. 6/2018 k VZN č. 1/2013 o financovaní MŠ a školských zariadení výšku finančných prostriedkov na jednotlivé kategórie škôl a školských zariadení z rozpočtu obce. Dodatok bol zverejnený v zmysle zákona dňa 13.12.2018, pripomienky boli vznesené na pracovnom zasadnutí OZ. OZ navrhuje schváliť Dodatok č.6/2018 s touto pripomienkou.

**Bod 12.** V tomto bode bol navrhnutý Plán kontrolnej činnosti hlavnej kontrolórky obce Suchá nad Parnou, Ing. Aleny Gergelovej, ktorý poslanci OZ na návrh starostu obce jednohlasne schválili.

**Bod 13.** Rôzne.

* Pani Balážová mala viaceré pripomienky a otázky, starosta Ing. Martin Glončák ju vyzval, aby písomne e-mailom zaslala na OcÚ tieto upozornenia, aby sme mohli odpovedať na všetky dotazy.
* Uskutočnené podujatia:16.12.2018 koncert amerických spevákov: NATASCHA WRIGHT, ALFRED MC CRARY a komorné kvarteto LA SPERANZA z Popradu vo farskom kostole, 21.12.2018 vianočná akadémia ZŠ s MŠ v KD.
* Pripravované podujatia: 29.12.2018 koncoročná kapustnica o 16.00 hod. v KD, 6.1.2019 vianočný koncert speváckeho zboru z ILAVY vo farskom kostole o 15.00 hod., 23.2.2019 cestný beh Suchovská pätnástka.

**Bod 14.** Diskusia.

**Bod 15.** Záver. Starosta poďakoval prítomným za účasť na zasadnutí, poprial prítomným občanom a poslancom OZ všetko dobré do nového roku 2019 a zasadnutie ukončil.

O v e r o v a t e l i a :

Ing. Adam Krajčovič, PhD. .....................................

Martin Praženka ......................................................

**Ing. Martin Glončák**

**starosta obce**

V Suchej nad Parnou, 28.12.2018

Zapísala: Helena Tajcnárová